Meno a priezvisko: Marianna Ibrahimi

Topoľčany

***Vidiek***

 „My si našu krčmu nedáme! Chlapi! Rozbijeme ich! Čo máme?“ vykríkol Juraj, buchol krígľom po stole a vyskočil naň.

 „ Hornú dedinu!“ odpovedajú mu podgurážení kamaráti a prekrikujú sa.

 Juraja v práci už niekolko krát chceli vyhodiť, lebo nechce pracovať. Je často opitý a nemotorný. Máva sexistické vtipy a narážky, po každej žene na ulici píska. Má manželku Annu a päť detí. Nevie ani ako sa presne volajú, lebo jeho žena im vymyslela také ´hlúpe´ mená. Juraj pracuje na družstve, kde sa stará o zvieratá. Aj doma má stádo oviec, husy, sliepky a prasa, o ktoré sa však musí starať jeho žena, lebo Juraj nemá čas. Vždy keď skončí v práci, tak si musí ísť oddýchnuť do krčmy. Doma si neoddýchne, lebo tam je jeho žena večne nahnevaná a deti robia krik, lebo sa o nich nevie poriadne postarať. To nie ako jeho mama. Tá by si nedovolila snívať o tom, že chce ísť do práce, a aby jej muž bol s nimi. Veď jeho otec tiež bol celé dni preč. Deťom to nemá ako ublížiť. Niekoľko krát ženu podviedol keď bol opitý, ale on o tom ani nevie.

 Podobne to vyzerá aj v dolnej časti dediny, teda v dolnej krčme. Jediné, čím sa tieto krčmy odlišujú je to, že v hornej si myslia, že majú lepšie pivo a v dolnej, že majú lepšiu pálenku. Tu je zas najčastejší zákazník Jozef.

 Jozef má ženu Máriu. Majú spolu štyri deti. Jedno z nich je syn Roman. Na toho si musí dávať pozor, lebo nechce ostať žiť v dedine. Má strach, aby mu jediný syn neutiekol. Núti ho hrávať futbal za jeho časť dediny. Roman to nenávidí, a tak pravidelne dostáva pár záhlavkov, aby išiel hrať. Jozef pracuje na družstve pri strojoch. Nenávidí druhú časť dediny a učí k tomu aj svoje deti. Majú prísny zákaz prejsť cez hornú časť. Radšej prejde obchádzku autom, ktorá trvá aj polhodinu, než aby cez tú hnusnú, špinavú časť dediny prešiel. Bývajú tam predsa len samí idioti a ožrani. Jeho syna núti skoro každý deň, aby cestou z krčmy išli pri hranicu, kde sa rozdeľujú obe dediny a odpľuli si tam. Aj keď je väčšinou v stave, v ktorom nevládze stáť na nohách a syn ho len nesie, na toto nezabudne. Jozef svoju ženu v skutočnosti nemá rád. Ich rodičia ich spolu „dali dokopy“, pretože rodiny mali dobré vzťahy, a tak od malička bol ich osud jasný. On ju podvádza kade chodí, a ona musí byť doma pri deťoch.

 V oboch krčmách sa však vymýšľali veľmi vážne stratégie. Čaká ich totiž futbalový zápas, v ktorom prehra je veľmi vážna potupa pre celú časť dediny. V dolnej krčme si veria, že budú úspešní, lebo majú viac synov.

 Po záverečnej, ako sa už stalo pravidlom, z hornej krčmy pomáha opitému otcovi Jurajovi dcéra Martina a z dolnej krčmy opitému otcovi Jozefovi syn Roman. Stretnutie na hranici, ktorá rozdeľuje časti dediny nenechalo na seba dlho čakať.

 „Synáčik môj, ty futbal vyhráš!“ snažil sa Jozef pohladiť Romanovi tvár, ale Roman odvrátil tvár kvôli výparom, ktoré z neho išli.

 „Hej, jasné!“ Roman prevrátil oči.

 „Poď, pľuj!“ zakričal naňho jeho otec a strelil mu facku. Roman sa naklonil za čiaru ktorá rozdeľuje dediny a začal pľuť.

 „To čo robíš?“ zvolal Juraj, ktorého niesla domov dcéra Martina. Veľmi nemotorne sa rozbehol za jeho súpermi a Romanovi vrazil päsťou, popritom ako padal na zem.

 „Môjho šampióna nikto mlátiť nebude!“ vykríkol Jozef a obaja otcovia sa začali biť.

 „Si v poriadku?“ spýtala sa Martina a podáva Romanovi vreckovku.

 „Hej, v pohode. Dík!“ odpovedal Roman a usmial sa na Martinu.

 „Nič tej svini nedávaj, pľuli na nás!“ vytrhol jej z ruky vreckovku otec.

 „Prestaň tati! Veď mu tečie krv z nosa!“ a vytiahla ďalšiu vreckovku.

 Roman a Martina majú podobné osudy.

 Roman je študent strednej poľnohospodárskej školy. Jeho snom bolo stať sa policajtom, ale rodičia nemajú peniaze na internát. Musí teda chodiť do školy, do ktorej sa dá dochádzať. Nenávidí pravidlá a nechápe nenávisť medzi dvoma stranami dediny. Od malička ho otec bije a často máva modriny. Keď s ním otec robil úlohy z matematiky, bol opitý a bežne mu búchal hlavu o stôl. Raz mu mama mu musela kúpiť nový zošit a všetko musel prepisovať, lebo mu rozrazil hlavu a všetko bolo od krvi.

 Martina študuje na strednej pedagogickej škole. Nenávidí život na dedine. Chce odísť študovať do Bratislavy a precestovať svet. Jej rodičia však nemajú veľa peňazí na to, aby jej to mohli umožniť. Nenávidí život v tejto malej dedine, pretože v nej „nemôže roztiahnuť krídla“, pretože by rozbili obidve krčmy a všetci opilci by ju zostrelili, ak by neboli tak nadratí, že ju minú. Veď žena patrí do kuchyne a má rodiť deti! Toto motto všetkých dospelých v jej okolí jej je proti srsti.

 Tak sa stretla Martina s Romanom aj dnes cestou zo školy a spoločne išli domov.

 „Ten včerajšok...“ začala Martina po tom, ako vystúpili z autobusu.

 „Nehovor o tom. Oslavoval to, že mama vyhrala najkrajšiu záhradku v dedine.“

 „To mi je jasné. Môj smútil, že naša nevyhrala.“

 „Ako bolo na praxi?“ pokračoval Roman po trápnej chvíľke ticha.

 „Tie najmenšie deti by som niekedy zabila. Udržať si ich pozornosť je nemožné. A čo ty?“

 „My sme dnes našťastie prax nemali. Nebaví ma to.“

 „Tak prečo si tam?“

 „Musel som. Otec chcel aby som išiel ´v jeho šľapajách.´“

 „Na družstve?“

 „Hej. Tak ja idem. Čau!“ lúči sa Roman keď prechádzajú okolo jeho domu. Vo dverách však už stojí jeho otec a zatína päste.

 „To čo malo byť?“ skríkol tak, že to muselo byť počuť aj do vedľajšej dediny.

 „Čo?“

 „Na ňu zabudni! Máš prísny zákaz sa s ňou stretávať! Tebe už úplne šibe? S horniačkou?! Veď tu vedľa býva normálna. Nie hentá pani učiteľka!“ Jozef je celý červený od hnevu a chce dať Romanovi facku. Ten mu však zachytí ruku.

 „Veď sme sa len rozprávali cestou z autobusu. Ukľudni sa!“ odhodil mu ruku a šiel do svojej izby.

 „Idem sa ukľudniť do krčmy, už meškám za chlapcami! Tam máš loptu! Cvičiť! Ja ťa ešte naučím! Treba asi ukľudniť tvoje hormóny!“ vrieskal ako zmyslov zbavený.

 Rovnako ako Martina s Romanom, ani ich matky to nemali vôbec jednoduché.

 Martinina matka sa volá Anna. Okrem Martiny má ďalšie štyri deti. Je na materskej, ale aj keď jej skončí, tak sa stane ženou v domácnosti. Jej muž chodí domov každý večer opitý. Anna je obyčajná dedinská žena. Mala kamarátku Máriu z druhej časti dediny. Jej manžel jej zakázal sa s ňou stretávať po tom, čo sa postavila druhá krčma. Od vtedy nemá žiadnu kamarátku a nemôže sa stretávať ani so svojou rodinou, lebo nemá vodičský preukaz. Jej manžel je extrémne žiarlivý a nie jeden krát ju zbil. Stredobodom jej sveta sú jej deti.

 Romanova matka Mária je matka štyroch detí. Tri dcéry a jeden syn. Pred pár mesiacmi jej skončila materská, ale jej manžel jej zakázal chodiť do práce. Tak je doma a stará sa o pole, ktoré kúpil. Majú tam zasadené rôzne druhy ovocia a zeleniny. Jej záhradka minulý rok dokonca vyhrala aj cenu. Jej muž sa na oslavu tak opil, že nedokázal otvoriť dvere. Ona bola na neho nahnevaná, tak mu neotvorila. Jozef si teda ľahol na jej najkrajšie kvety, ktoré kvitnú len jeden týždeň v roku. Mali kvitnúť presne v termín súťaže. Kvôli tomu sa jej už tento rok túto cenu získať nepodarilo, lebo na nové kvety už nebolo peňazí. Jej najmladšie dieťa nechodí do škôlky, lebo nechce byť doma sama. Kedysi sa kamarátila s Annou, matkou Martiny. Boli veľmi dobré kamarátky. Máriin syn a Annina dcéra spolu jeden čas vyrastali. Ale potom postavili druhú krčmu a jej manžel im zakázal sa spolu stretávať. Mária je ako dedinský rozhlas. Vie všetko o všetkých a o všetkom.

 Obe matky riešili denne ten istý problém. Keď prišiel čas zatvárania krčmy, tak nemuseli byť ani veštice, aby vyslali svoje deti vyzdvihnúť pripitých otcov a pomôcť im dotackať sa domov. Anna posielala Martinu, pretože je najstaršia. Mária posiela Romana, lebo je jediný syn. Obaja sú už z toho unavení a túžia po chvíli samoty. Tak sa obaja vypýtajú za odmenu, že donesú otcov domov aspoň na chvíľu von.

 „Nebojíš sa tu takto sama?“ spýtal sa Roman Martiny, keď ju zbadal sedieť samu na lavičke pri lese.

 „Pre Boha! Doteraz som sa nebála.“ Martina sa zľakla nečakanej spoločnosti.

 „Môžem?“ ukáže na prázdne miesto na lavičke.

 „Jasné. Dnes vyzeral celkom veselo.“ narážala na stav Romanovho otca.

 „Až primoc. Som rád, že som odtiaľ aspoň na chvíľu vypadol.“

 „Aj ja. Ale už som aj celkom hladná.“

 „Moja dnešná večera.“ podáva Martine chlieb, ktorý mu dala do ruky mama pri odchode.

 „Ďakujem! Ty nebudeš?“

 „Nie, pripravujem sa na zápasy predsa! A po otcových výparoch mi už ani nechutí.“

 „A ako to nakoniec bude? Počula som niekoľko verzií.“ spýtala sa Martina na pripravované zápasy. „Otec splieta vždy niečo iné. Zrejme podľa toho, koľko promile má v sebe.“

 „Každé dva týždne bude jeden zápas. Dohromady budú tri. Ten, kto ich vyhrá najviac, získava cenu za najlepšiu krčmu.“

 „Strašná blbosť!“

 „Výmysel našich ožratých otcov.“

 „Pamätáš aký pokoj tu bol, keď sme mali len jednu krčmu?“

 „Ani nie. Až tak veľa spomienok zo škôlky nemám.“

 „To by sme sa mohli vždy dohodnúť a vyprevádzal by ich iba jeden.“

 „Ako stádo nadratých oviec?“

 „Presne tak!“

 „Chleba chutil?“ spýtal sa po chvíli ticha Roman.

 „Áno, ďakujem!“

 „Celkom sa mi tu páči.“

 „Ako to myslíš?“ Martina ostala trochu v rozpakoch.

 „No... Že je to tu pekné s tou lavičkou a tak...“ Roman sa trochu zasekol.

 „Aha, ja mám pocit že tu je odjakživa.“

 „Je to možné, ale ja nemôžem navštevovať hornú časť dediny.“

 „Otec?“

 „Hej. On radšej prejde cez polhodinovú nadchádzku, než aby musel ísť hornou časťou.“

 „Neuveriteľné. Ja by som chcela odísť. Nepáči sa mi tu.“

 „Ja som chcel ísť na intrák. Ale naši na to nemajú prachy.“

 „Ja som to mala rovnako. Ale je celkom fajn... že sme neodišli.“

 „Myslíš?“

 „Hej. Možno...“

Zrazu sa Romanovi a Martine na pár sekúnd stretli pohľady. Z tejto nádhernej chvíle ich však veľmi rýchlo prebral zvuk zvonenia Martininho mobilu.

„Už musím...“

„Jasné, veď aj ja už pôjdem. Vyprevadím ťa?“

„Môžeš.“

 Na druhý deň sa Roman stretol znovu s Martinou cestou zo školy. Tento krát ich videla Romanova mama.

 „Z práce ho poslali skôr domov, pretože sa niečo pokazilo...“ začala vysvetlovať.

 „Idem!“

 Podobný príchod domov čakal aj Martinu. Nenávidí tú krčmu, nenávidí opitých chlapov a ich odporné reči. Celý problém je však ešte okorenený tým, že jej otec, rovnako ako otec Romana, miluje okrem alkoholu aj automaty.

 V obidvoch krčmách skorý príchod pre otcov neviedol k ničomu dobrému. Zatiaľ čo v hornej krčme kým sa snažila Martina odtrhnúť otca od automatov a pripití muži sa z nej smiali a začali si do nej dovoľovať, tak v dolnej krčme napätie stúpalo tým, že Romanovi naliali a odmietol s nimi piť. Strhli sa tam hádky a bitky. No Martine a Romanovi sa podarilo akosi prekĺznuť a odísť. Aj keď bez otcov, ktorí odmietali ísť tak skoro domov. Obaja išli hľadať kľud na lavičku, kde sa cítili tak dobre. Tak aj dnes sa tam obaja neplánovane stretli.

 „Toto bol posledný krát, čo som do tej krčmy išiel. Ešte aj zajtra je ten zápas. Nechcem tam ísť.“ sťažoval sa Roman Martine.

 „Tak tam nechoď!“

 „Sa hráš, akoby si nepoznala tých debilov z krčmy.“

 **„**Mám chuť utiecť.“

 „Aj ja.“

 Časom sa v dedine odohrali prvé dva zápasy. Prvý vyhrala horná krčma, druhý zas dolná. O to viac všetci čakajú na posledný, ktorý rozhodne. Martina s Romanom sa stále stretávajú na svojej lavičke.

„Už by som mala ísť domov.“ hovorí s obavami Martina

„Obaja by sme mali.“

„Dúfam, že bude zas nadratý.“

„Už teraz vieš odpoveď.“ odpovedal zamyslene Roman.

 Medzitým ako si obaja nič netušiaci užívali spoločné chvíle, tak na hranici, ktorá rozdeľuje dedinu sa stretlo pár mužov z hornej krčmy na čele s Martininým otcom Jurajom, a pár mužov z dolnej krčmy na čele s Romanovým otcom Jozefom. Pôvodne mali dohodnúť detaily posledného zápasu, no celé sa to zvrtlo úplne inak.

 „Ty si nevieš ukľudniť dcéru?“ pustil sa do Juraja podnapitý pánko z dolnej krčmy.

 „Čo máš ty s mojou dcérou?“ reagoval nahnevane Juraj a ostatný kamaráti sa napínali, akoby sa chystali do bitky.

 „Krčmárka to hovorila. Každý večer sú pod lesom. Aj s Romanom!“ pozrel na Jozefa, ktorý už zatínal päste.

 „Čo to hovoríš? Môj syn určite nie!“ chytil ho Jozef pod krk a odhodil preč.

 „Tak sa tam choď pozrieť!“

 „Moja dcéra na dolniaka ani nepozrie! Od malička ju učím ich nenávidieť!“ skríkol na neho Juraj a rozbehol sa skontrolovať to, čo sa práve dozvedel.

 „Myslíš niekedy na budúcnosť?“ pýta sa Martina Romana, ktorý ju drží v objatí a namotáva si jej vlasy na prst.

 „Asi áno. Ako to myslíš?“

 „Čo ak prídu na to, že sme spolu?“

 „Čo ste!?“ vykríkol na nich nečakane Juraj od chrbta. Za ním dobiehal Jozef, ktorý lapal po dychu. Martina s Romanom sa v šoku prudko odtrhli od seba.

 „Priznali sa?“ kričí Jozef.

 „Vám preplo?“ Juraj dal obom po hlave.

 „Môj jediný syn! A ja som si myslel, že budeš normálny! Ešteže sa sťahujeme!“

 „Čo?“ vykríkol udivene Roman, ale skôr, než stihol niečo povedať, tak si tento krát brali otcovia svoje deti domov.

 Roman sa ešte nestihol spamätať zo šoku z odhalenia a dozvedel sa ešte horšiu správu. Vždy chcel ísť odtiaľto, ale nie teraz. Nechápal však, prečo musia tak narýchlo odísť.

 „Viem, že je to ťažké, ale u babky nám bude dobre. Vieš ako je na tom tvoj otec. Nemám z čoho zaplatiť tento dom. Tie peniaze z automatu nedostanem.“

 „Tak prečo si ho v tom podporovala?“

 „Nemala som na výber.“

 „Mala...“

 „Nerob mi to ešte ťažšie prosím! Radšej sa choď baliť.“

 Martinu trápi viac ako to, že boli odhalení skutočnosť, ktorú čo začula. Bojí sa ukázať rodičom na oči, tak sedí v izbe a potajme počúva, o čom sa rozprávajú.

 „Viem, počul som to v krčme. Aspoň sa nebudú stretávať!“ vysvetľoval Juraj svojej žene novinky.

 „Nezabudni, že zajtra príde moja mama. Takže žiadna krčma!“ oznamuje mu žena bez záujmu o to, čo sa deje medzi jej dcérou a Romanom.

 „Už zajtra? Mňa porazí! Zas mi tu bude zavadzať!“ Juraj rýchlo zabudol na to, čo mu dcéra vyviedla. Svokra je väčší problém.

 Martina to nevydrží a zavolá Romanovi.

 **„**Počula som to. Je mi to ľúto.“

„Ďakujem! Som ešte v šoku z toho, ako rýchlo sa veci menia. Ale babka býva v meste. Môžeme sa stretávať, keď skončíme v škole.“

 **„**Ako Rómeo a Júlia.“ odpovedala Martina smutne. Mesto je síce blízko, ale takto vedela, že je hneď tu.

 **„**Presne. Idem spať. Zajtra to bude ťažký deň.“

Ráno čakalo Martinu veľmi milé prekvapenie. Na raňajky ju prišla zobudiť jej milovaná babka. Aspoň niečo pozitívne.

 „Tak, ako ste sa mali svokrička?“ spýtal sa pri raňajkách Juraj s jemnou dávkou irónie.

 „Dobre, ďakujem. A čo moje vnúčatká? Ako v škole a v škôlke?“ Skôr, než stihol niekto odpovedať, babka pokračovala. „Inak, zabudla som vám oznámiť veľkú novinku! Viete o tom, že chcem byť bližšie k mojim vnúčatám a k dcére? Našla som si dom tu v dedine! Budem u vás každý deň!“

 „ Tak to je perfektné svokrička!“ povedal znechutene Juraj a buchol lyžičku z kávy o tanier. „Už musím ísť!“

 „Stihnem aj ten váš konečný futbalový zápas!“ vykríkla po ňom svokra.

Juraj po tejto novinke celkom stratil úsudok aj zábrany. Vybral sa k Jozefovmu domu, začal silno búchať na dvere a zvoniť.

 „Konečne! Kde si toľko trčal?“ otváranie dverí trvalo podľa Juraja nekonečno.

 „Čo tu robíš? Prišiel si sa mi vysmievať?“ odpovedal prekvapený Jozef.

 „Počúvaj, ten tvoj dom chce kúpiť moja svokra. Vieš o tom? Prosím! Ja urobím čokoľvek, len to nedávajte jej.“

 „Ha! Budeš mať svokru na krku? To je dosť blbé. Už je neskoro.“ odpovedal Jozef bez záujmu.

 „Zoženiem peniaze! Všetky čo potrebuješ. Len to zdrž ešte aspoň jeden deň!“

 „Hm! Pokúsim sa. Už nemám viac čo stratiť.“ odpovedal Jozef po chvíľke váhania.

 Cestou domov sa Juraj snaží vybaviť pár telefonátov. Každá šanca nemať svokru na blízku má cenu zlata.

 „Ahoj Feri! Dlho som ťa nevidel, ako sa máš?...Ale, mizerne. Potrebujem peniaze lebo musím zaplatiť za dom....Však ja som nevolal kvôli tomu.... Nie, len tak...Hej, hej....Chápem....Tak sa drž a niekedy spolu vybehneme na pivo.“ Prvá šanca je síce zmarená, ale sú aj iné možnosti.

 „Čauko Edo, jak sa máš? Ako ti ide biznis?... Ale, mizerne. Potrebujem peniaze lebo musím zaplatiť za dom....Však ja som nevolal kvôli tomu....“ Edo ho zrušil. Nikto nemá rád, keď niekto pýta peniaze. Ešte je tu však tretia možnosť, ktorú nerád využíva, ale stojí za pokus.

 *„*Dobrý deň, vedúcko, ako sa máte?...Nie, nie, viete, dostal som sa do ťažkej situácie. Hľadám spôsob ako získať peniaze.... Potrebujem zaplatiť dlh za dom. Tak volám, či by som mohol pracovať navyše napríklad?...A ak vám k tomu predám všetky moje ovce, sliepky, kozy a ošípané?...A traktor k tomu?...Áno, to by bolo perfektné!...Môžem ich začať odvážať hneď teraz!“

Na druhý deň čakalo Martinu rovnako milé prebudenie. Babka robí síce tie najlepšie raňajky, ale ani tie nedokážu vyliečiť jej smútok.

 „Toto mi je tak ľúto svokrička, to sa nerobí! Najskôr vám sľúbia ten dom, a potom si to rozmyslia...“ Martine zabehlo, keď počula otcove slová.

 „Určite! Tebe je to veľmi ľúto.“ odpovedala ironicky babka. Aj keď majú trochu zvláštnu formu komunikácie, aj tak sa majú svojim spôsobom radi. Pokiaľ nie je babka v jednej dedine a veľmi často s nimi.

 „Naozaj je. Ale teraz už musíme ísť na ten futbal! Dnes je predsa posledný zápas!“

Do hornej krčmy prichádzajú spoločne Juraj a Jozef. Všetci tam začali po nich pokrikovať a chceli biť a vyhodiť Jozefa.

 „Hej! Nechajte ho! Vyhrali nad nami, ale je to predsa môj budúci zaťko!“ vykríkol Juraj.